ഗീതഗോവിന്ദം/അഷ്ടപദി 15
സമുദിതമദനേ രമണീവദനേ ചുംബനചലിതാധരേ

മൃഗമദതിലകം ലിഖതി സപുളകം മൃഗമിവ രജനീകരേ

രമതേ യമുനപുളിനവനേ വിജയീ മുരാരിരധുനാ

ഘനചയരുചിരേ രചയതി ചികുരേ തരളിത തരുണാനനേ

കുരവകകുസുമം ചപലാ സുഷമം രതിപതിമൃഗകാനനേ

ഘടയതി സുഘനേ കുചയുഗഗഗനേ മൃഗമദരുചിഭൂഷിതേ

മണിസരമമലം താരകപടലം നഖപദശശിഭൂഷിതേ

ജിതവിസശകലേ മൃദുഭുജയുഗളേ കരതലനളിനീദളേ

മരതകവലയം മധുകരനിചയം വിതരതി ഹിമശീതളേ

രതിഗൃഹജഘനേ വിപുലാപഘനേ മനസിജകനകാസനേ

മണിമയരശനംതോരണഹസനം വികിരതികൃതവാസനേ

ചരണകിസലയേ കമലാനിലയേ നഖമണിഗണപൂജിതേ

ബഹിരപവരണം യാവകഭരണം ജനയതി ഹൃദിയോജിതേ

രമയതി സുദൃശം കാമപിസദൃശം ഖലഹലധരസോദരേ

കിമഫലമവസം ചിരമിഹവിരസം വദ സഖിവിടപോദരേ

ഇഹരസഭണേന കൃതഹരിഗുണനേ മധുരിപുപദസേവകേ

കലിയുഗചരിതം നവസതു ദുരിതം കവിനൃപജയദേവകേ

ശ്ലോകം - അമ്പത്

നായതഃസഖി നിർദ്ദയോ യദി ശഠഃ ത്വം ദൂതി കിം ദൂയസേ

സ്വച്ഛന്ദം ബഹുവല്ലഭഃ സരമതേ കിം തത്രതേ ദൂഷണം

പശ്യാദ്യഃ പ്രിയസംഗമായ ദയിതസ്യാകൃഷ്യമാണം ഗുണൈഃ

ഉൽകണ്ഠാർത്തിഭരാദിവ സ്ഫുടദിദംചേതഃസ്വയം യാസ്യതി